ประกาศกระทรวงสาธารณสุขเรื่องการยื่นขอการรับรองและการออกหนังสือรับรองสถานที่ผลิตหรือสถานที่นำเข้าเครื่องสำอางพ.ศ.๒๕๖๑ อาศัยอำนาจตามความในมาตรา ๕วรรคหนึ่ง มาตรา ๖ (๕) (๖) และ (๑๒) และมาตรา ๒๐ วรรคสองแห่งพระราชบัญญัติเครื่องสำอาง พ.ศ. ๒๕๕๘ เพื่อประโยชน์ในการคุ้มครองความปลอดภัยและอนามัยของบุคคลและเพื่อให้การกำกับดูแลสถานที่ผลิต สถานที่นำเข้าเครื่องสำอาง มีคุณภาพ มาตรฐานและประสิทธิภาพรัฐมนตรีว่าการกระทรวงสาธารณสุขโดยคำแนะนำของคณะกรรมการเครื่องสำอางออกประกาศไว้ดังต่อไปนี้ข้อ ๑[๑]ประกาศนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปหมวด๑การยื่นขอการรับรองสถานที่ ข้อ ๒ ผู้จดแจ้งรายใดที่ประสงค์จะขอหนังสือรับรองสถานที่ผลิตหรือสถานที่นำเข้าเครื่องสำอางที่มีลักษณะเป็นไปตามประกาศกระทรวงสาธารณสุขว่าด้วยเรื่อง หลักเกณฑ์ วิธีการและเงื่อนไขในการผลิต หรือนำเข้าเครื่องสำอางให้ยื่นแบบขอรับการรับรองสถานที่ผลิตหรือสถานที่นำเข้าเครื่องสำอางตามแบบ ส.ค. ๑แนบท้ายประกาศนี้ พร้อมด้วยเอกสารหลักฐานตามที่ระบุในแบบ ส.ค. ๑โดยยื่นต่อสำนักงานคณะกรรมการอาหารและยา หรือสำนักงานสาธารณสุขจังหวัด หรือยื่นผ่านระบบเครือข่ายคอมพิวเตอร์ของสำนักงานคณะกรรมการอาหารและยาหมวด๒หลักเกณฑ์การออกหนังสือรับรองสถานที่ ข้อ ๓ เมื่อพนักงานเจ้าหน้าที่ได้รับแบบขอรับการรับรองสถานที่ผลิตหรือสถานที่นำเข้าเครื่องสำอางและเอกสารหลักฐานประกอบการพิจารณาแล้ว จะตรวจสอบพิจารณาสถานที่ผลิตหรือสถานที่นำเข้าเครื่องสำอางว่ามีลักษณะเป็นไปตามประกาศกระทรวงสาธารณสุข ว่าด้วยเรื่อง หลักเกณฑ์ วิธีการ และเงื่อนไขในการผลิตหรือนำเข้าเครื่องสำอางข้อ ๔ ให้หน่วยงานที่รับผิดชอบออกหนังสือรับรองสถานที่ผลิตเครื่องสำอางหรือหนังสือรับรองสถานที่นำเข้าเครื่องสำอางเพื่อเป็นหลักฐานให้แก่ผู้ยื่นขอตามแบบแนบท้ายประกาศนี้ ดังต่อไปนี้(๑)หนังสือรับรองสถานที่ผลิตเครื่องสำอาง ให้ใช้แบบ ส.ค. ๒ ก(๒)หนังสือรับรองสถานที่นำเข้าเครื่องสำอาง ให้ใช้แบบ ส.ค. ๒ ขหนังสือรับรองสถานที่ตามวรรคหนึ่งให้มีอายุใช้ได้สามปีนับแต่วันที่ออกหนังสือรับรองสถานที่นั้นหมวด๓หน้าที่ของผู้ได้รับหนังสือรับรองสถานที่ ข้อ ๕ ให้ผู้ได้รับหนังสือรับรองสถานที่ผลิตเครื่องสำอางหรือหนังสือรับรองสถานที่นำเข้าเครื่องสำอาง ปฏิบัติตามประกาศกระทรวงสาธารณสุข ว่าด้วยเรื่องหลักเกณฑ์ วิธีการและเงื่อนไขในการผลิต หรือนำเข้าเครื่องสำอางตลอดระยะเวลาที่ได้รับใบรับจดแจ้งหมวด๔การแก้ไขเปลี่ยนแปลงและต่ออายุหนังสือรับรองสถานที่ ข้อ ๖ การขอแก้ไขเปลี่ยนแปลงรายการในหนังสือรับรองสถานที่และการขอต่ออายุหนังสือรับรองสถานที่ตามประกาศนี้ ให้ยื่นต่อสำนักงานคณะกรรมการอาหารและยาหรือสำนักงานสาธารณสุขจังหวัดหรือยื่นผ่านระบบเครือข่ายคอมพิวเตอร์ของสำนักงานคณะกรรมการอาหารและยาข้อ ๗ ให้ผู้ได้รับหนังสือรับรองสถานที่ผลิตเครื่องสำอางหรือหนังสือรับรองสถานที่นำเข้าเครื่องสำอางที่มีความประสงค์จะขอแก้ไขเปลี่ยนแปลงรายการในหนังสือรับรองสถานที่ ยื่นแบบขอแก้ไขเปลี่ยนแปลงรายการในหนังสือรับรองสถานที่ผลิตหรือสถานที่นำเข้าเครื่องสำอางตามแบบ ส.ค. ๓ แนบท้ายประกาศนี้พร้อมหนังสือรับรองสถานที่ผลิตเครื่องสำอาง หรือหนังสือรับรองสถานที่นำเข้าเครื่องสำอางฉบับเดิมและเอกสารที่เกี่ยวข้องทั้งนี้การขอย้ายสถานที่ให้ยื่นขอใหม่การอนุญาตการแก้ไขเปลี่ยนแปลงรายการในหนังสือรับรองสถานที่ให้หน่วยงานที่รับผิดชอบแสดงไว้ในบันทึกการแก้ไขเปลี่ยนแปลงหนังสือรับรองสถานที่ผลิตเครื่องสำอางหรือบันทึกการแก้ไขเปลี่ยนแปลงหนังสือรับรองสถานที่นำเข้าเครื่องสำอางข้อ ๘ ให้ผู้ได้รับหนังสือรับรองสถานที่ผลิตเครื่องสำอางหรือหนังสือรับรองสถานที่นำเข้าเครื่องสำอางที่ประสงค์จะขอต่ออายุหนังสือรับรองสถานที่ยื่นแบบขอต่ออายุหนังสือรับรองสถานที่ผลิตหรือสถานที่นำเข้าเครื่องสำอาง ตามแบบส.ค. ๔ แนบท้ายประกาศนี้ พร้อมเอกสารและหลักฐานตามที่ระบุไว้ในแบบ ส.ค. ๔ภายในเก้าสิบวันก่อนที่หนังสือรับรองสถานที่สิ้นอายุหากพ้นกำหนดเวลาดังกล่าวให้ยื่นขอใหม่ข้อ ๙ การพิจารณาต่ออายุหนังสือรับรองสถานที่ให้นำหลักเกณฑ์การออกหนังสือรับรองสถานที่ มาใช้บังคับการพิจารณาต่ออายุหนังสือรับรองสถานที่โดยอนุโลมการอนุญาตต่ออายุหนังสือรับรองสถานที่ให้หน่วยงานที่รับผิดชอบแสดงไว้ในบันทึกการต่ออายุหนังสือรับรองสถานที่ผลิตเครื่องสำอางหรือบันทึกการต่ออายุหนังสือรับรองสถานที่นำเข้าเครื่องสำอางหรือจะออกหนังสือรับรองสถานที่ให้ใหม่ก็ได้ประกาศณ วันที่ ๑๖ พฤษภาคม พ.ศ. ๒๕๖๑ปิยะสกลสกลสัตยาทรรัฐมนตรีว่าการกระทรวงสาธารณสุข[เอกสารแนบท้าย]๑. แบบขอรับการรับรองสถานที่ผลิตหรือสถานที่นำเข้าเครื่องสำอาง(แบบ ส.ค. ๑)๒. หนังสือรับรองสถานที่ผลิตเครื่องสำอาง(แบบ ส.ค. ๒ ก)๓. หนังสือรับรองสถานที่นำเข้าเครื่องสำอาง(แบบ ส.ค. ๒ ข)๔. แบบขอแก้ไขเปลี่ยนแปลงรายการในหนังสือรับรองสถานที่ผลิตหรือสถานที่นำเข้าเครื่องสำอาง(แบบ ส.ค. ๓)๕. แบบขอต่ออายุหนังสือรับรองสถานที่ผลิตหรือสถานที่นำเข้าเครื่องสำอาง(แบบ ส.ค. ๔)(ดูข้อมูลจากภาพกฎหมาย)พิมพ์มาดา/จัดทำ๑๖สิงหาคม ๒๕๖๑[๑]ราชกิจจานุเบกษา เล่ม ๑๓๕/ตอนพิเศษ ๑๔๒ ง/หน้า ๒๐/๒๐ มิถุนายน ๒๕๖๑